Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 919/11/8811	Trebišov, 18.1.2012
EEČ : 2-69-13-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
že v období od 03.05.2011 do 02.11.2011 neoprávnene odoberal elektrickú energiu vo svojom byte na XXXXX v obci XXXXX a to tým spôsobom, že v elektromerovom rozvádzači, ktorý je umiestnený na chodbe obytného bloku, nainštaloval neevidovaný elektromer č. 1199259, ktorý bol dňa 01.04.2010 odpojený na odbernom mieste XXXXX v meste Veľké Kapušany a do elektromeru zapojil prívodové a vývodové vodiče elektroinštalácie a takýmto spôsobom neoprávnene odoberal elektrickú energiu spoplatňovanú podľa Zákona o energetike č. 656/2004 Z. z. bez platnej zmluvy, čím takto za uvedené obdobie spôsobil škodu pre XXXXX XXXXX, XXXXX vo výške 711,25 €, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
24 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu OO PZ, v Kráľovskom Chlmci sp. zn. ORP-1453/KC-TV-2011 zo dňa 12.12.2011 bolo vznesené obvinenie XXXXX za prečin krádeže podľa § 212 ods. 2 písm. e) Tr. zák.
 
	Tento trestný čin mal obvinený spáchať tak, že v období od 03.05.2011 do 02.11.2011 neoprávnene odoberal elektrickú energiu vo svojom byte na XXXXX v obci XXXXX a to tým spôsobom, že v elektromerovom rozvádzači, ktorý je umiestnený na chodbe obytného bloku, nainštaloval neevidovaný elektromer č. 1199259, ktorý bol dňa 01.04.2010 odpojený na odbernom mieste XXXXX meste Veľké Kapušany a do elektromeru zapojil prívodové a vývodové vodiče elektroinštalácie a takýmto spôsobom neoprávnene odoberal elektrickú energiu spoplatňovanú podľa Zákona o energetike č. 656/2004 Z. z. bez platnej zmluvy, čím takto za uvedené obdobie spôsobil škodu pre XXXXX, XXXXX vo výške 711,25 €. 

	XXXXX sa v priebehu skráteného vyšetrovania ku skutku, ktorý je mu kladený za vinu doznal v celom rozsahu, pričom časť spôsobenej škody už uhradil o čom svedčí vyjadrenie sa zástupcu poškodenej strany XXXXX na č.l. 28A vyš. spisu a kópia príjmového dokladu z 19.12.2011 o zaplatení sumy 30,-€  ako časti dlhu na č.l. 28 vyš. spisu. Na nezaplatenú časť dlhu uzatvoril obvinený s poškodenou stranou XXXXX. XXXXX písomnú dohodu z 19.12.2011 o uznaní a splácaní dlhu, kópia ktorej je založená na č.l. 27-28 vyš. spisu.

Obvinený zároveň vyslovil súhlas s podmienečným zastavením trestného stíhania.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som v zmysle § 216 ods. 2 Tr. por. stanovil obvinenému skúšobnú dobu v trvaní dvadsaťštyri mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život a zaplatí neuhradenú časť svojho dlhu, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Prokopovič
prokurátor